
MUNICIPIUL  SATU MARE

APARATUL DE SPECIALITATE AL PRIMARULUI

Serviciul Ecologie Urbană și Spatii Verzi 
Nr. 57474/07.10.2026

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Administratorul Public al Municipiului Satu Mare și Serviciul Ecologie Urbană și Spatii Verzi formulează următorul

RAPORT DE SPECIALITATE
la proiectul de hotărâre pentru aprobarea ajustării tarifelor din Contractul de prestări servicii nr. 184-56157 din 22.09.2025 privind Activitatea de Dezinsecție, Dezinfecție și Deratizare în Municipiul Satu Mare

Prin Hotărârea Consiliului Local al municipiului Satu Mare nr. 17/25.01.2018 s-a aprobat Regulamentul de organizare și funcționare a serviciului public pentru activitățile de deratizare, dezinsecție și dezinfecție în municipiul Satu Mare, iar prin Hotărârea Consiliului Local al municipiului Satu Mare nr. 198 din 27.06.2024 privind delegarea gestiunii serviciului privind activitatea de  dezinsecție, dezinfecție și deratizare în municipiul Satu Mare s-a aprobat caietul de sarcini pentru activitatea de dezinsecție, dezinfecție, deratizare în municipiul Satu Mare, modificat prin  HCL 263/29.08.2024.


În baza acestor hotărâri de consiliu sus amintite, s-a încheiat Contractul de prestări servicii nr. 184-56157 din 22.09.2025 privind Activitatea de Dezinsecție, Dezinfecție și Deratizare în Municipiul Satu Mare. 

Prin adresa înregistrată la sediul instituţiei noastre sub nr. 53892/18.09.2026, prestatorul de servicii S.C. Coral Impex S.R.L., solicită ajustarea tarifelor din Contractul de prestări servicii nr. 184-56157 din 22.09.2025 privind Activitatea de Dezinsecție, Dezinfecție și Deratizare în Municipiul Satu Mare, Anexa 1 la prezentul,

Analizând documentele prezentate de prestatorul de servicii pentru activitatea de dezinsecție, dezinfecție, deratizare în municipiul Satu Mare prin adresa înregistrată cu nr. 53892/18.09.2026, acestea sunt în conformitate cu prevederile Ordinul președintelui ANRSC nr. 640/2022 cu modificările și completările ulterioare,


Ținând cont că indicele preţului de consum total, cuprins între luna de referinţă care a stat la baza stabilirii tarifului (august 2025) şi luna până la care se calculează ajustarea (august 2026) este de 6,17 %,  Anexa 2 la prezentul, 
Față de cele expuse mai sus, văzând competențele și atribuțiile consiliului local aprobate prin O.U.G. 57/2019 privind Codul administrativ, cu modificările și completările ulterioare, potrivit cărora acesta hotărăște în condițiile legii și are atribuții privind dezvoltarea economico-socială și de mediu a municipiului și aprobă, la propunerea Primarului, documentațiile de interes local, în condițiile legii,


considerăm oportun și pe cale de consecință se înaintează spre analiză Consiliului local al municipiului Satu Mare proiectul de hotărâre cu numărul de înregistrare 57467 / 07.10.2026 pentru aprobarea ajustării tarifelor din Contractul de prestări servicii nr. 184-56157 din 22.09.2025 privind Activitatea de Dezinsecție, Dezinfecție și Deratizare în Municipiul Satu Mare, cu propunere de aprobare.
ADMINISTRATOR PUBLIC AL MUNICIPIULUI SATU MARE

MASCULIC CSABA







 

      Șef serviciu,
    



     



     Haidu Zsolt

